கேள்வி: என்ன நடந்தது? (கிலின்டன் நூல்) பற்றி நீங்கள் என்ன அறிந்துள்ளீர்கள்?
பதில்: File:What Happened (Hillary Rodham Clinton) book cover.jpg என்ன நடந்தது? (''What Happened'' ?) என்ற பெயரில் ஒரு நூலை இலரி கிளின்டன் எழுதியுள்ளார். 2016 இல் இலரி கிளின்டன் மக்களாட்சிக் கட்சி (ஐக்கிய அமெரிக்கா) கட்சியின் சார்பில் ஐக்கிய அமெரிக்காவின் குடியரசுத் தலைவர்தேர்தலில் போட்டியிட்ட போது கிடைத்த அனுபவங்களை இதில் எழுதியுள்ளார். இந்த நூல் (எழுத்துப் படைப்பு) செப்டம்பர் 12, 2017 இல் சைமன் அண்ட் சுஷ்டிகர் பதிப்பகத்தால் வெளியிடப்பட்டது. இது இலரி கிளின்டன் ஏழாவது நூல் ஆகும். ஜேம்ஸ் கோமி, விளாதிமிர் பூட்டின், பராக் ஒபாமா, பெர்னி சாண்டர்ஸ், ஊடகங்கள் எனப் பலருடைய பங்களிப்புகள் எந்த அளவுக்கு தம்முடைய தேர்தல் தோல்விக்குக் காரணங்களாக இருந்தார்கள் என்பதை அலசி ஆராய்ந்து எழுதியுள்ளார். துயர அனுபவங்களை எதிர் கொண்டு எப்படி அவற்றைக் கடந்து வாழ்வது என்பதையும் இந்த நூலில் எழுதியுள்ளார். இந்தப் புத்தகத்தை அறிமுகப்படுத்தி பரப்புரை நோக்கத்தோடு வட அமெரிக்காவில் பயணம் மேற்கொண்டுள்ளார்.
கேள்வி: என்ன நடந்தது? (கிலின்டன் நூல்) - துவக்கம் , ஆரம்ப விளம்பரங்கள் பற்றி தகவல் சொல்.
பதில்: த நியூயார்க் டைம்ஸ் இதழ் இந்த நூலின் முக்கிய நோக்கம் என்பது இலரி கிளிண்டன் அமெரிக்கத் தேர்தல் வரலாற்றில் ஒரு பெரிய கட்சியான மக்களாட்சிக் கட்சி (ஐக்கிய அமெரிக்கா) முதல் பெண் வேட்பாளரக அதிபர் பதவிக்கு போட்டியிட்டதையும் , அதற்காக தான் மேற்கொண்ட தீவிர பரப்புரை பற்றித் தெரிவிக்கும் விதமாக இதனை எழுதியுள்ளார் என தெரிவித்தது. இது இவரின் மூன்றாவது வாழ்க்கை நினைவுக் குறிப்பு ஆகும். முதல் நூல் 2003 ஆம் ஆண்டில் லிவிங் ஹிஸ்ட்ரி ( வாழ்ந்து கொண்டிருக்கும் வரலாறு) மற்றும் 2014 இல் ஹார்ட் சாய்சஸ் (கடினமான முடிவுகள்) என்ற இரு நூல்களை எழுதினார். இவரின் அறிமுக உரையில் "கடந்தகாலங்களில் நடந்ததை உங்களுக்குத் தெரிவிக்க முயற்சிக்கிறேன். நான் பொதுவெளியில் இருக்கும் போது மிகவும் கவனமாக இருப்பேன். அதாவது கீழே வலை இல்லாது கம்பி மேல் நடப்பது போன்று இருப்பேன்.ஆனால் தற்போது என்னுடைய பாதுகாப்புக் கவசங்களை நான் விலக்கி வைக்கிறேன் எனத் தெரிவித்துள்ளார்.
கேள்வி: என்ன நடந்தது? (கிலின்டன் நூல்) - பொருளடக்கம் பற்றி விளக்கவும்.
பதில்: என்ன நடந்தது ? எனும் நூல் ஆறு முக்கிய பாகங்களைக் கொண்டது. அவையாவன: விடாமுயற்சி, போட்டி, சகோதரத்துவம், இலட்சியவாதம், எதார்த்தவாதம், விரக்தி, மீளுகை. ஒவ்வொரு பாகமும் இரண்டு முதல் ஐந்து உட்பிரிவுகளைக் கொண்டுள்ளன. ''What Happened'', pp. viii-ix. இந்த நூலின் துவக்கக் காட்சியானது 2017 ஆம் ஆண்டின் ஐக்கிய அமெரிக்காவின் குடியரசுத் தலைவர் பதவி ஏற்பு விழாவில் இருந்து துவங்குகிறது. டோனால்ட் டிரம்ப் ஆட்சிப் பொறுப்பு ஏற்பதனை இலரி கிளின்டன் தனது கணவருடன் இணைந்து கவனிக்கிறார். "ஆழமான மூச்சு. காற்று என் நுரையீரல் முழுவதையும் நிரப்புகிறது. இதுதான் சரியான செயல். நமது நாட்டில் மக்களாட்சி தற்பொழுதும் உள்ளது என்பதனை நாடு பார்க்க வேண்டும், இது எவ்வளவு வேதனையாக இருந்தாலும் சரி. தற்சமயம் ஆழமான மூச்சு விடு. பின்னர் அலறலாம். " என்பதாகத் துவங்குகிறார்.